প্যাভিলিয়নের প্রতিবেদন অনুযায়ী, অন্য কারও জন্য টানা তিন ম্যাচে গোল পাওয়া এমন কিছু নয়। কিন্তু লোকটা রোনালদো বলে, আর নতুন মিশন ইতালিতে বলেই প্রত্যাশার পারদও বেশি চড়া ছিল। এই ম্যাচে তো রোনালদোকে আরও ভালোমতো কাজে লাগাতে একাদশেও পরিবর্তন এনেছিলেন জুভেন্টাস কোচ মাসিমিলিয়ানো আলেগ্রি। দিবালা, কস্তাকে বসিয়ে সামনে রোনালদোর সঙ্গে খেলিয়েছেন মানজুকিচ ও বারনাডেসচিকে। কিন্তু মানজুকিচ গোল পেলেও রোনালদোর আর গোল পাওয়া হয়নি। এখন পর্যন্ত সিরি আ তে ১৬টিরও বেশি শট হয়ে গেছে, কিন্তু গোলটা আর হয়নি। ইউরোপের শীর্ষ পাঁচ লিগে রোনালদোর চেয়ে বেশি শট নিয়েও গোলহীন আর কোনো খেলোয়াড় নেই।